549.84 REGOLAMENTI DWAR IL-KONSERVAZZJONI TA’ GĦASAFAR SELVAĠĠI (DIKJARAZZJONI DWAR L-ISTAĠUN GĦALL-KAĊĊA FIL-ĦARIFA TAL-2013 U FIX-XITWA TA L-2014) L-AVVIŻ LEGALI 248 tal-2013, kif emendat bl-Avviż Legali 272 tal-2013. L-AVVIŻ LEGALI 248 tal-2013, kif emendat bl-Avviż Legali 272 tal-2013. 1. It-titolu ta’ dawn ir-regolamenti huwa r-Regolamenti dwar il-Konservazzjoni tal-Għasafar Selvaġġi (Dikjarazzjoni dwar l-Istaġun għall-Kaċċa fil-Ħarifa tal-2013 u fix-Xitwa ta l-2014). 2. Tifsir. L.S.549.42 Kliem u frażijiet użati f’dawn ir-regolamenti, kemm-il darba r-rabta tal-kliem ma tkunx teħtieġ xort’oħra, għandu jkollhom l-istess tifsir bħal dak mogħti fir-Regolamenti dwar il-Konservazzjoni tal-Għasafar Selvaġġi, hawnhekk iżjed ’il quddiem imsejħin "ir-Regolamenti dwar l-Għasafar Selvaġġi". 3. Għall-finijiet li jistabbilixxi l-istaġun għall-kaċċa tal-għasafar taħt ir-regolament 10(6)(t)(i) tar-Regolamenti dwar l-Għasafar Selvaġġi, il-Ministru stabbilixxa: (a) kaċċa minn fuq l-art għandha ssir bejn l-1 ta’ Settembru 2013 u l-31 ta’ Jannar 2014, bejn sagħtejn qabel tlugħ ix-xemx u sagħtejn wara nżul ix-xemx fil-ġranet mit-Tnejn sas-Sibt, u bejn sagħtejn qabel tlugħ ix-xemx u s-siegħa ta’ wara nofsinhar (1.00 p.m.) fil-Ħdud u l-Festi Pubbliċi: Iżda, kaċċa minn fuq l-art bejn il-15 ta’ Settembru 2013 u s-7 ta’ Ottubru 2013, ma tistax issir mit-Tnejn sas-Sibt wara l-ħin tas-7.00 ta’ wara nofsinhar (7.00 pm); (b) kaċċa minn fuq il-baħar għandha ssir bejn l-1 ta’ Ottubru 2013 u l-31 ta’ Jannar 2014: Iżda kaċċa minn fuq il-baħar bejn l-1 ta’ Ottubru u s-7 ta’ Ottubru ma tistax issir mit-Tnejn sas-Sibt mis-7:00 ta’ wara nofsinhar (7:00 pm) sa sagħtejn qabel tlugħ ix-xemx: Iżda wkoll kaċċa minn fuq il-baħar tista’ ssir bejn it-8 ta’ Ottubru u il-31 ta’ Jannar minn sagħtejn qabel tlugħ ix-xemx sa sagħtejn wara inżul ix-xemx fil-ġranet mit-Tnejn sas-Sibt, u minn sagħtejn qabel tlugħ ix-xemx sas-siegħa ta’ wara nofsinhar (1.00 p.m) fil-Ħdud u Festi Pubbliċi, kif ukoll il-Ħadd 6 ta’ Ottubru. 4. Kaċċa tal-fenek selvaġġ. Il-ħinijiet li japplikaw għall-kaċċa tal-fenek selvaġġ bejn bejn il-15 ta’ Settembru 2013 u is-7 ta’ Ottubru 2013, għandhom ikunu dawk stabbiliti fil-proviso tal-paragrafu (a) tar-regolament 3.